CELEX: 31981R2591
Language: el
Date: 1981-09-04 00:00:00
Title: Κανονισμός (ΕΟΚ) αριθ. 2591/81 τής Επιτροπής τής 4ης Σεπτεμβρίου 1981 περί τροποποιήσεως τών κανονισμών (ΕΟΚ) αριθ. 2226/78 καί (ΕΟΚ) αριθ. 980/81 όσον αφορά τά προϊόντα τού τομέα τού βοείου κρέατος, πού μπορούν νά αγορασθούν από τούς οργανισμούς παρεμβάσεως σέ ορισμένα Κράτη μέλη, καθώς καί τούς συντελεστές τους

Avis juridique important

|

31981R2591

Κανονισμός (ΕΟΚ) αριθ. 2591/81 τής Επιτροπής τής 4ης Σεπτεμβρίου 1981 περί τροποποιήσεως τών κανονισμών (ΕΟΚ) αριθ. 2226/78 καί (ΕΟΚ) αριθ. 980/81 όσον αφορά τά προϊόντα τού τομέα τού βοείου κρέατος, πού μπορούν νά αγορασθούν από τούς οργανισμούς παρεμβάσεως σέ ορισμένα Κράτη μέλη, καθώς καί τούς συντελεστές τους  

Επίσημη Εφημερίδα αριθ. L 252 της 05/09/1981 σ. 0006

***** ΚΑΝΟΝΙΣΜΟΣ (ΕΟΚ) αριθ. 2591/81 ΤΗΣ ΕΠΙΤΡΟΠΗΣ  της 4ης Σεπτεμβρίου 1981  περί τροποποιήσεως των κανονισμών (ΕΟΚ) αριθ. 2226/78 και (ΕΟΚ) αριθ. 980/81 όσον αφορά τα προϊόντα του τομέα του βοείου κρέατος, που μπορούν να αγορασθούν από τους οργανισμούς παρεμβάσεως σε ορισμένα Κράτη μέλη, καθώς και τους συντελεστές τους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του κρέατος (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 6 παράγραφος 5 υπό γ,  Εκτιμώντας:  ότι οι συντελεστές που αναφέρονται στο άρθρο 6 παράγραφος 1 του κανονισμού (ΕΟΚ) αριθ. 805/68 θεσπίσθηκαν από τον κανονισμό (ΕΟΚ) αριθ. 2226/78 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 2298/81 (3)· ότι, κατά παρέκκλιση από το άρθρο 6 παράγραφοι 1 και 2 του κανονισμού (ΕΟΚ) αριθ. 805/68, οι συντελεστές και οι τιμές αγοράς δεν καθορίζονται για την Ελλάδα μέχρι τις 6 Σεπτεμβρίου 1981, κατ' εφαρμογή του κανονισμού (ΕΟΚ) αριθ. 2297/81 (4)· ότι η περίοδος διαπιστώσεως τιμών του βοείου κρέατος στις αντιπροσωπευτικές ελληνικές αγορές είναι επαρκής ώστε να επιτρέψει τον καθορισμό των συντελεστών αυτών· ότι αυτό συνεπάγεται τον καθορισμό ορισμένων τιμών αγοράς από τους οργανισμούς παρεμβάσεως και την τροποποίηση του κανονισμού (ΕΟΚ) αριθ. 980/81 της Επιτροπής (5) ·  ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα 1 του κανονισμού (ΕΟΚ) αριθ. 2226/78 αντικαθίσταται από το παράρτημα Ι του παρόντος κανονισμού.  Άρθρο 2  Το παράρτημα του κανονισμού (ΕΟΚ) αριθ. 980/81 αντικαθίσταται από το παράρτημα ΙΙ του παρόντος κανονισμού.  Άρθρο 3  Ο παρών κανονισμός αρχίζει να ισχύει την 7η Σεπτεμβρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 4 Σεπτεμβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 261 της 26. 9. 1978, σ. 5.  (3) ΕΕ αριθ. L 225 της 11. 8. 1981, σ. 8.  (4) ΕΕ αριθ. L 225 της 11. 8. 1981, σ. 7.  (5) ΕΕ αριθ. L 99 της 10. 4. 1981, σ. 25.